**Prijedlog obrasca za pripremu nastave koja implementira razvoj ključnih kompetencija**

**Škola: JU OŠ ,,Sutjeska“, Podgorica**

**Ime/na i prezime/na nastavnika: Svetlana Devedzić, Sandra Rašović, Jovana Velimirović**

|  |  |
| --- | --- |
| **1. Predmet/predmeti, integrisana nastava, Vannastavna/vanškolska aktivnost:** | **INTEGRISANA NASTAVA**   1. Crnogorski-srpski, bosanski, hrvatski jezik i književnost **(III razred)** 2. Poznavanje društva **(IV razred)** 3. Poznavanje društva **(V razred)** |
| **2. Tema** (za projekt/ integrisanu nastavu/ aktivnost) /  **Obrazovno/ vaspitni ishod** (za predmet)**:** | **PORODICA KAO JEZGRO ZAJEDNICE** |
| **3. Ishodi učenja**  (iz službenog programa za određeni predmet) | 1. Prepoznaje rimovanje riječi, prepoznaje osnovno osjećanje u pjesmi **(III razred)** 2. Navedu vrste porodica i objasne razlike medju njima; navedu lične obaveze svih članova porodice **(IV razred)** 3. Navedu različitosti u zajednicama (starost, religije, nacionalnost, drustveno-ekonomski status, socijalne i kulturne razlike)   Objasne razliku izmedju pola i roda i načine na koji se rod oblikuje u drustvu, odnosno kulturi  **(V razred)** |
| **4. Ključne kompetencije**  (aktivnosti učenika i oznaka ishoda učenja KK čijem se postizanju doprinosi kod učenika) | **\*Kompetencija pismenosti**  **-**pri izražajnom čitanju pjesme ,,Dječakova sreća” i pisanju poruka svojim bližnjim (III razred) **(1.1.1.)**  **-**pri prezentovanju porodičnog stabla (IV razred); grupnog oblika rada (V razred) **(1.1.3.)**  -pri obradi statističkih podataka o strukturi stanovništva prema starosti i polu (V razred) **(1.1.8. )**  -prilikom traženja i čitanja tekstova i izdvajanja samo bitnih informacija vezanih za datu temu (V razred) **(1.1.7.)**  **\*Digitalna kompetencija**  -putem internet pretražuju informacije u digitalnom obliku (V razred) **(1.4.3.)**  **\*Lična, društvena i kompetencija učenja kako učiti**  **-** pri uočavanju različitosti u zajednici (5.razred) – **(1.5.15.)**  **\*Gradjanska kompetencija**  **-** pri igranju uloga u porodici (IV i V razred) **(1.6.1.)**  **Kompetencija kulturološke svijesti i izražavanja**  -pri izradi mape uma ( III razred) **(1.8.4.)** |
| **5. Ciljna grupa** | **III, IV i V razred** |
| **6. Broj časova i vremenski period realizacije** | **2 + 2 + 2** (OKTOBAR 2020) |
| **7. Scenario -** strategije učenja i njihov slijed, iskazan, kroz  **aktivnosti učenika** | **CSBH jezik i knjizevnost (III razred):**  **1. čas:**   * Asocijacija na pojam SREĆA * Izrada mape uma * Obrazlaganje mape uma   **2. čas:**   * Izražajno čitanje pjesme i njen doživljaj * Poruke svojim bližnjima (pohvale i želje) * Ritmičko izvodjenje pjesme „Kad si srećan“   **Poznavanje društva (IV razred):**  **1. čas:**   * Asocijacija PORODICA * Prave svoje porodično stablo i učestvuju u razgovoru o ulozi svakog člana porodice   **2. čas:**   * Dovrše i prezentuju porodično stablo * Igra uloga – prava i obaveze u porodici   **Poznavanje drustva (V razred):**  **2 časa u bloku**   * Upoznavanje porodica pomocu fotografija (uvod) * Grupni rad – Različitosti u zajednici (prema radnom listu: I grupa- Ljudi se razlikuju po starosti, II grupa-Ljudi se ralikuju po polu i rodu, III grupa- Ljudi se razlikuju po vjerskoj pripadnosti) - glavni dio blok časa * prezentacija uradjenog i igra uloga u okviru grupa   **Inegrisani čas** – međusobni prikazi iIi prezentacije mape uma, porodičnih stabala i panoa s porodičnim fotografijama, jednih drugima |
| **8. Nastavni materijali za podučavanje i učenje** | Fotografije (učenici pripremaju i donose na nastavu)  Nastavni listicisa zadacima**,** hamer papiri; |
| **9. Potrebna materijalna sredstva**  (uključujući troškovnik, ako je potrebno obezbjediti finansijska sredstva) | Racunar |
| **10. Očekivani rezultati**  (mjerljivi i dokazljivi, koji proističu iz definiranih aktivnosti) | **III razred**  Izrađene mape uma (hamer)  Izrađene poruke svojim bližnjima  **IV razred:**  Izrađena porodična stabla  **V razred:**  Izrađeni pano s porodičnim fotografijama  Izrađene prezentacije vezano za različitosti u zajednici |
| **11. Opis sistema vrednovanja** | Razgovor sa učenicima, prezentovanje, objektivna samoprocjena i kolegijalna procjena;  Uspjeno angažovanje učenika i prezentovanje naučenog u toku rada:  70% učenika je uspješno izvršilo svoje zadatke – zadovoljavajuće  80% učenika je uspješno izvršilo svoje zadatke – uspješno  90% učenika je uspješno izvršilo svoje zadatke – izvrsno |
| **12. Evaluacija** | **Učenici su usvojili potrebna znanja o porodici kao zajednici koja ima najveći uticaj na razvoj čovjeka, kao i o razlikama unutar zajednice koje nas obogaćuju . Čas u sva tri razreda/odjeljenja je bio zanimljiv, pun aktivnosti, iznošenja ideja i zapažanja, povezivanja dječijih iskustva sa onim o čemu se govori. Djeca su bila aktivna i spremna na čestu promjenu aktivnosti u toku časa. Učenici 3.razreda su rado podijelili svoja iskustva o sreći i iskreno govorili o svojim željama kad su njihovi bližnji u pitanju. Učenici 4.razreda su na interesantan način predstavili svoja porodična stabla. Učenici 5.razreda su se snašli sa korišćenjem interneta i pronalaženjem potrebnih informacija zbog čega su raspolagali činjenicama kojih nije bilo u Udzbeniku.**  **Mišljenja smo da su djeca na ovim časovima kao i pripremajući se za njih naučila o svojim porodicama ono što nijesu znali kao i o različitostima koje čine bogatstvo svake društvene zajednice. Naglašavamo da se za vrijeme časova osjećala pozitivna atmosfera i pozitivna osjećanja kod učenika. Na integrisanom času samo su predstavnici svakog odjeljenja (zbog poznate trenutne situacije izazvane korona virusom i poštovanja mjera) prezentovali jedni drugima mapu uma, porodična stabla i pano s porodičnim fotografijama. A ta saznanja su kasnije prenijela ostatku svog odjeljenja.**  **Smatramo da je 90% učenika uspješno izvršilo svoje zadatke – izvrsno. Zadovoljne smo što smo kroz održane časove uvidjele da su kompetencije stalno prisutne u nastavi, da se njihovom implementacijom nastava obogaćuje, samim tim ima za cilj podizanje kvaliteta nastave.** |

Pripremu uradile:

Svetlana Devedzić, profesor razredne nastave, III razred

Sandra Rasović – profesor razredne nastave, IV razred

Jovana Velimirović - profesor razredne nastave, V razred